Държавен вестник, бр. 6, 2024 г., стр. 147

БРОЙ  6	
Д Ъ Р Ж А В Е Н  В Е С Т Н И К 	
СТР.  147  
УКАЗАНИЯ КЪМ СПРАВКА ЗА ВЪЗНИКНАЛИ БЕДСТВИЯ, АВАРИИ, ИНЦИДЕНТИ И КРИЗИ 
ПРЕЗ 2023 ГОДИНА
Справката се попълва от общинските администрации. С нея се събира информация за възникнали събития, установени човешки и 
материални щети и загуби, както и приходи и разходи свързани със събития и опасности на територията на общината.
Описват се събития, обявени след бедствено положение или събития, застрашили живота, здравето и имуществото на големи групи 
от хора, територия, околна среда, културни и материални ценности на страната.
Според Закона за защита при бедствия - чл.49, 50 ал. 1, 50а, кметът на общината, областният управител или Министерския съвет, 
по предложение на министъра на вътрешните работи, обявяват със заповед/решение бедствено положение за цялата или за част от 
съответната територия.
Бедствено положение е режим, който се въвежда в зоната на бедствието от определените в закона органи, свързан с прилагането 
на мерки за определен период от време, с цел овладяване на бедствието и провеждане на спасителни и неотложни аварийно- 
възстановителни работи.
Криза е всяка ситуация в държава членка или в трета страна, в която е настъпило вредоносно събитие, което по своя мащаб явно 
превишава вредоносните събития от всекидневния живот и което значително застрашава живота и здравето на хора, има съществени 
последици върху имуществото или изисква мерки за снабдяване на населението със стоки от първа необходимост. Криза е налице и 
тогава, когато настъпването на такова вредоносно събитие се смята за непосредствено предстоящо. Кризи са и въоръжените конфликти 
и войните.
Бедствие е значително нарушаване на нормалното функциониране на обществото, предизвикано от природни явления и/или от 
човешка дейност и водещо до негативни последици за живота или здравето на населението, имуществото, икономиката и за околната 
среда, предотвратяването, овладяването и преодоляването на което надхвърля капацитета на системата за обслужване на обичайните 
дейности по защита на обществото.
Природни явления са явления с геоложки, хидрометеорологичен и биологичен произход, като земетресения, наводнения, 
движения на маси (свлачища, кално-каменни порои, лавини), бури, градушки, големи снежни натрупвания, замръзвания, суши, горски 
пожари, масови заболявания от епидемичен и епизоотичен характер, нашествия на вредители и други подобни, причинени от природни 
сили.
Инцидент е непредвидимо или трудно прогнозируемо, ограничено по време и пространство действие, с висока интензивност на 
сили или вследствие на човешка дейност, застрашаващо живота или здравето на хора, имуществото или околната среда.
Критична инфраструктура е система или части от нея, които са от основно значение за поддържането на жизненоважни обществени 
функции, здравето, безопасността, сигурността, икономическото или социалното благосъстояние на населението и чието нарушаване 
или унищожаване би имало значителни негативни последици за Република България в резултат на невъзможността да се запазят тези 
функции.
Авария е инцидент от голям мащаб, включващ пътища, магистрали и въздушен трафик, пожар, разрушаване на хидротехнически 
съоръжения, инциденти, причинени от дейности в морето, ядрени инциденти и други екологични и промишлени аварии, причинени от 
дейности или действия на човека.
Попълване на справката:
Раздел I. Приходи и разходи през отчетната година за дейности за ПРЕВЕНЦИЯ и ГОТОВНОСТ
 
Дейности за превенция са: организационни и физически дейности (мерки) насочени към избягване или намаляване на негатив-
ните последици от бедствия, например изграждане на защитни съоръжения, почистване на речни легла и др.
 
Дейности за готовност са: дейности (мерки) за повишаване на знанията и способностите на държавни структури, организации, 
общности и хора, които спомагат за предвиждането, реагирането и ликвидирането на последствията от вероятни, неизбежни, 
случващи се или случили се бедствия, постигнати в резултат на предварително предприети действия, например – провеждане 
на обучения, учения, тренировки, закупуване на техника и лични предпазни средства, и др.
 
В случай, че има получени приходи за превенция и готовност без конкретна насоченост за мерки и дейности, сумата се нанася на 
последния ред в събитие „Други неизброени“. 
 
Получени и изразходвани средства през отчетната година за превенция и готовност за опасности от предходни години, които не 
са били включени в предходните отчети.
Раздел ІI. Възникнали събития и засегнати лица
 
Броят на събитията се попълва само във втори раздел, Колона 1, независимо дали има установени човешки или материални щети 
и загуби, приходи или разходи за съответната отчетна година.
Важно: В броя на събитията не се посочват събития, които не застрашават живота, здравето или имуществото на големи групи от 
хора, територия и т.н., като например регистрирани битови пожари в службите за пожарна безопасност и защита на населението, 
леки пътно-транспортни произшествия без жертви, регистрирани в КАТ и други.
 
Колони 2 и 9 „Общо“ се попълват независимо дали е известен броят на всички пострадали лица по пол, възраст и хора с увреж-
дания.
В случай, че са известни категориите „пол“ и „възраст“ сумите от колона 4 и 5, както и от колони 6, 7 и 8 трябва да отговарят на сумата в 
колона 2. Съответно сумите в колони 11 и 12, както и 13, 14 и 15 следва да отговарят на сумата в колона 9.